Kamala Harisa

Kamala Dēvi Harisa (, dzimusi  Oklendā) ir amerikāņu juriste un politiķe, bijusī 49. ASV viceprezidente, pirmā sieviete un pirmā afroamerikāniete šajā amatā.

Kad 2024. gada 21. jūlijā prezidents Džo Baidens paziņoja, ka vairs nekandidēs uz pārvēlēšanu prezidenta amatā 2024. gada ASV prezidenta vēlēšanās, Harisa 6. augustā kļuva par Demokrātiskās partijas kandidāti prezidenta amatam. Tomēr 2024. gada ASV prezidenta vēlēšanās zaudēja republikāņu kandidātam Donaldam Trampam.

 Dzīvesgājums 
Dzimusi 1964. gadā Oklendā jamaikieša Donalda Harisa un indietes Šjamalas Gopalanas ģimenē. Studēja politikas zinātni un ekonomiku Hauarda Universitātē Vašingtonā, tad tieslietas Kalifornijas Universitātes Heistingsa juridiskajā koledžā Sanfrancisko.
2003. gadā Harisu ievēlēja par Sanfrancisko apgabala advokāti. No 2011. līdz 2017. gadam viņa bija Kalifornijas ģenerālprokurore.

 Politiskā karjera 
2017. gada Harisu ievēlēja par ASV Senāta locekli no Kalifornijas.
2019. gada janvārī viņa paziņoja, ka piedalīsies ASV prezidenta vēlēšanās kā Demokrātiskās partijas kandidāte. Tā paša gada decembrī izstājās no sacensības par partijas nomināciju.  Džo Baidens paziņoja, ka izraudzījies Harisu viceprezidentes amatam. Viņa bija pirmā afroamerikāniete, pirmā aziātu amerikāniete un trešā sieviete (pēc Džeraldīnas Ferrāro un Sāras Peilinas) ASV viceprezidenta amata kandidāte no kādas lielās partijas. 
 viņu inaugurēja ASV viceprezidenta amatā.

2024. gada 21. jūlijā Kamala Harisa kļuva par Demokrātiskās partijas prezidenta kandidāti pēc tam, kad priekšvēlēšanu balsojumos uzvarējušais Baidens pēkšņi izstājās no kampaņas un atbalstīja viņas kandidatūru. 2024. gada ASV prezidenta vēlēšanās Kamala Harisa par savu viceprezidenta kandidātu izvēlējās Minesotas gubernatoru Timu Volcu. Prezidenta vēlēšanās Kamala Harisa zaudēja republikāņu nominētajiem, bijušajam prezidentam Donaldam Trampam, kura izvēlētais viceprezidenta kandidāts bija Ohaio senators Dž. D. Venss. Harias atstāja amatu 2025. gada 20. janvārī, un viņas vietā stājās ASV 50. viceprezidents Dž. D. Venss.

Harisa ir minēta kā iespējama kandidāte gan 2026. gada Kalifornijas gubernatora vēlēšanās, gan 2028. gada ASV prezidenta vēlēšanās. Dažos informācijas avotos ir norādīts, ka viņa plāno pieņemt lēmumu par kandidēšanu Kalifornijas gubernatora amatam līdz 2025. gada vasaras beigām.

 Atsauces 

 Ārējās saites 

 Senāta mājaslapa 
 Kongresa biogrāfija

Kategorija:1964. gadā dzimušie
Kategorija:Kalifornijā dzimušie
Kategorija:ASV senatori
Kategorija:ASV viceprezidenti
Kategorija:Džo Baidena kabinets